L 135/84
LV
Eiropas Savienības Oficiālais Vēstnesis
23.5.2023.
6.4.
Prasības mentoriem un vērtētājiem Mentori un vērtētāji ir tehniskās apkopes personāls, kas atbilst tālāk aprakstītajām kvalifikācijas prasībām: i) mentori: — ir derīga gaisa kuģa tehniskās apkopes licence (Aircraft Maintenance Licence, AML), kas izdota saskaņā ar šo pielikumu vai kas ir derīga un pilnībā atbilst Starptautiskās Civilās aviācijas organizācijas (International Civil Aviation Organization, ICAO) 1. pielikuma AML saskaņā ar II pielikuma (145.
daļa) IV papildinājumu un ir pieņemama kompetentajai iestādei, — vismaz 1 gadu ir AML tajā pašā kategorijā, salīdzinot ar kategoriju, kurā mentors sniedz palīdzību OJT ietvaros, un šajā licencē ir apstiprināta tipa kvalifikācijas atzīme, kas nepieciešama, lai izmantotu piešķirtās tiesības attiecībā uz konkrēto gaisa kuģi, — ir nepieciešamās nodošanas izmantošanai vai parakstīšanās tiesības tehniskās apkopes organizācijā, kurā tiek veikta OJT, — ir pieredze citu cilvēku apmācībā (piemēram, strādājot kā mācekļu pasniedzējiem, kā pasniedzējiem saskaņā ar IV pielikumu (147. daļa), kuri ir apguvuši kursus nākamo pasniedzēju apmācībai vai ieguvuši kādu citu salīdzināmu valsts kvalifikāciju, vai arī ir apguvuši apmācību minēto darbību veikšanai, kas ir pieņemama kompetentajai iestādei); ii) galīgajā novērtējumā iesaistītie vērtētāji: — ir derīga AML, kas izdota saskaņā ar šo pielikumu vai kas ir derīga un pilnībā atbilst ICAO 1. pielikuma AML saskaņā ar II pielikuma (145.
daļa) IV papildinājumu un ir pieņemama kompetentajai iestādei, — vismaz 3 gadus ir AML tajā pašā kategorijā, salīdzinot ar kategoriju, kurā tiek novērtēta OJT un kurā ir apstiprināta tāda paša vai līdzīga gaisa kuģa tipa kvalifikācijas atzīme, — ir pieredze un/vai ir apgūta apmācība citu cilvēku novērtēšanā (piemēram, strādājot kā mācekļu pasniedzējiem, kā eksaminētājiem saskaņā ar IV pielikumu (147. daļa), kuri ir apguvuši kursus nākamo pasniedzēju apmācībai vai ieguvuši kādu citu salīdzināmu valsts kvalifikāciju, vai arī ir apguvuši apmācību minēto darbību veikšanai, kas ir pieņemama kompetentajai iestādei), — nav bijuši iesaistīti OJT kā pieteikuma iesniedzēja mentori; ja vērtētājs ir piedalījies OJT izpildē, tad OJT novērtēšanā jāpiedalās neatkarīgam novērotājam. 6.5.
OJT dokumentācija un uzskaite OJT apmierinoša izpilde tiek apliecināta pieteikuma iesniedzējam ar galīgā novērtējuma ziņojumu un ierakstu OJT reģistrācijas žurnālā.
OJT dokumentāciju iesniedz kompetentajai iestādei, lai pamatotu pieteikumu licences izdošanai vai maiņai, kā noteikts šā pielikuma B iedaļas B apakšiedaļā.
OJT dokumentācija tiek glabāta tehniskās apkopes organizācijā, kurā tiek nodrošināta OJT, saskaņā ar procedūrām, par kurām panākta vienošanās ar tehniskās apkopes organizācijas kompetento iestādi.”; 22) IV papildinājumu aizstāj ar šādu: “IV papildinājums
Pieredzes un pamatzināšanu moduļi vai daļēji moduļi, kas nepieciešami gaisa kuģa tehniskās apkopes licences paplašināšanai saskaņā ar III pielikumu (66. daļa) A. Pieredzes prasības Tālāk A tabulā ir norādītas prasības par pieredzi mēnešu izteiksmē, lai saskaņā ar III pielikumu (66. daļa) piešķirtai licencei pievienotu jaunu kategoriju vai apakškategoriju.
Pieredzes prasības samazina par 50 %, ja pieteikuma iesniedzējs ir apguvis apstiprinātu 147. daļā iekļautu pamatapmācības kursu attiecībā uz konkrētu apakškategoriju.